Sirje Puura

Sirje Puura (neiuna Kuhlberg, sündinud 6. veebruaril 1949) on eesti laulja, rahvusooperi Estonia ooperi- ja operetisolist. Õppinud 1959–1969 Vanemuise balletistuudios, lõpetanud 1971 Tartu Muusikakooli ja 1976 Tallinna Riikliku Konservatooriumi laulu erialal. Aastast 1974 oli ta Estonia teatri solist. Tema esimene solistiroll oli operetis „Rose-Marie“, mis esietendus 1976. aastal. 2019. aastal, juba pensionil olles, laulis ta Estonias oma 70. sünnipäeva puhul "Savoy balli" etenduses. Esinenud kontserdilauljana nii Eestis kui ka välismaal ning solistina vokaalsümfooniliste suurvormide ettekannetel. Ta on kaasa teinud mitmes filmis ja telesaates. Kui ei ole märgitud teisiti, siis on tegu Estonia ooperiteatri lavastusega, mille järel sulgudes on toodud esietenduse aasta. Susanna, krahvinna toaneitsi – Wolfgang Amadeus Mozart, koomiline ooper „Figaro pulm“, Tallinna Riikliku Konservatooriumi üliõpilaste lavastus (1976) Rose-Marie – Herbert Stothart ja Rudolf Friml, operett „Rose-Marie“ (1976) Maria – muusikalipõimik „Sel ööl“, rolli allikas: Arthur Laurents / Leonard Bernstein „West Side'i lugu“ (1976) Mimi – Giacomo Puccini, ooper „Boheem“ (1977) Liina – Sulev Nõmmik / Ülo Vinter, muusikal „Suvitajad“ (1977) Irina Nikitina, teadlane / Veera Šatrova, operetiteatri näitleja – Issaak Dunajevski, operett „Kaks kevadpäeva ehk Kõike ei saa programmeerida“ (1978) Nedda – Ruggiero Leoncavallo, ooper „Pajatsid“ (1978) Naine – Francis Poulenc, lüüriline tragöödia „Inimhääl“ (1978) Üks esinejatest, kes koos Väino Puuraga esitas dueti Franz Lehári operetist „Paganini“ – kontsertetendus aastavahetuseks „Lood Viini metsades“ (1978) Ksenja – Modest Mussorgski, ooper „Boriss Godunov“ (1980) Gabrielle – Ardi Liives / Boris Kõrver, muusikal „Kuskil Montparnasse'il“ (1980) Lilli – Raimo Kangro, ooper „Ohver“ (1981) Catarina Capretta – Helmut Bez, Jürgen Degenhardt / Gerd Natschinski, muusikal „Casanova“ (1981) Bastienne – Wolfgang Amadeus Mozart, laulumäng „Bastien ja Bastienne“ (1981) Proua Vogelsang – Wolfgang Amadeus Mozart, komöödia muusikaga „Teatridirektor“, (1981) Luisa – Sergei Prokofjev, lüürilis-koomiline ooper „Kihlus kloostris“ (1982) Frasquita – Georges Bizet, ooper „Carmen“ (1982, kahel korral asendas Riias 1983) Madeleine – Pál Ábrahám, operett „Savoy ball“ (1982) Printsess – Eugen Kapp, muinasjutuooper „Enneolematu ime“ (1983) Violetta Cavallini, hüüdnimega Kannike, ja Ninon – Imre Kálmán, operett „Montmartre'i kannike“ (1983) Tatjana – Pjotr Tšaikovski, ooper „Jevgeni Onegin“ (1986) Juliette Bongardt, Tivoli näitleja – Franz Lehár, operett „Krahv Luxemburg“ (Sirje liitus lavastusega 1987. aastal, esietendus toimus 1986) Õde Angelica – Giacomo Puccini, ooper „Õde Angelica“, Vanemuine (1988) Dorabella – Wolfgang Amadeus Mozart, koomiline ooper „Cosí fan tutte ossia La scuola degli amanti“ (1989) Lisa – Imre Kálmán, operett „Krahvinna Mariza“ (1990) Yum-Yum – Arthur Seymour Sullivan, operett „Mikaado ehk Titipu linn“ (1990) Papagena – Wolfgang Amadeus Mozart, ooper „Võluflööt“ (1991) Madama Butterfly [Cho-cho-san] – Giacomo Puccini, ooper „Madama Butterfly“ [„Cho-Cho-San“] (1991) Pousette – Jules Massenet, ooper „Manon“ (1992) Saffi, mustlasneiu – Johann Strauss, koomiline ooper „Mustlasparun“ (1993) Musetta – Giacomo Puccini, ooper „Boheem“ (1993) Nelli, lillemüüja – Boris Kõrver, operett „Laanelill“, mängukoht: Estonia talveaed (1994) Franziska Cagliari, Viini Kärntnertorteatri tantsijanna – Johann Strauss, operett „Viini veri“ (1994 esietendus esmalt 18. augustil Soomes Tampere-Talos, seejärel 10. septembril esietendus Estonias) Jänes – Villu Kangur / Tõnu Raadik, muusikal „Puhh“ (1995) Õde Dolcina – Giacomo Puccini, ooper „Õde Angelica“ [„Suor Angelica“] (1998) Orestes – Jacques Offenbach, opéra bouffe „Ilus Helena“ (1999) Metsamoor – Leelo Tungal / Olav Ehala, muusikal „Nukitsamees“ (1999) Jänes – Martin Lindam / René Eespere, jõululavastus „Suur Kokkusaamine. Puhhi pool“, mängukoht: Estonia talveaed (2000) Sweet Sue, orkestri juht – Peter Stone / Jule Styne, muusikal „Sugar“ (2000) Metsamoor – Leelo Tungal / Villu Valdmaa, muusikaline jõulunäidend „Nuki esimesed jõulud“, mängukoht: Estonia talveaed (2001) Korstnapühkija – Leelo Tungal / Villu Valdmaa, kogupere jõulumuusikal „Väikese Tooma jõulud“, mängukoht: Estonia talveaed (2003) Madise eit – Anton Hansen Tammsaare / Ago-Endrik Kerge / Tõnu Raadik, muusikal „Vargamäe tõde ja õigus“ (2003) Jänes Juula – Neeme Kuningas / Villu Valdmaa, Heini Vaikmaa, kevadine laulumäng lastele „Suur Munamägi“, mängukoht: Estonia kammersaal (2004) Anna – Johann Strauss, operett „Viini veri“ (taasesietenduses 2004. aastal, algne esietendus 1994) „Sa oled mu majakas“, muusikafilm (Eesti Telefilm,1976) „Imelugu“, muusikaline film (Eesti Telefilm, 1977) „Teatridirektor“, muusikafilm (Eesti Telefilm,1983) „Armastusest palju laule loodud“, operetifilm (Eesti Televisioon, 1984) „Vallutanud meeli operett“, operetifilm koos Eesti Kaitseväe orkestriga (1999) „Amores“, Eino Tambergi muusika (LP, 1986) „Laulavad Sirje & Väino Puura“ (helikassett, Forte, 1994) „Sirje & Väino Puura in the world of operetta” (CD, Forte, 1995) “Vallutanud meeli operett. Greatest Hits of Estonian Operetta” (CD ja helikassett, Eesti Kaitseväe orkester, 1999) „Roosid sulle“, Ülo Raudmäe looming (CD, Eesti Kaitseväe orkester, 2003) „Laul Sinule“ Väino & Sirje Puura (CD, Sirje & Väino Puura, 2004) „Rahvusooper Estonia 100“ (CD-de kogumik, 2006) „Sirje & Väino Puura operetisäras“ (CD, väljaandjad Sirje & Väino Puura, 2011) Sirje Puura abikaasa on laulja Väino Puura. Neil on tütar Annika ja poeg René; ka René tegeleb muusikaga. Sirje Puura Estoniast lahkumisest: oli selline aeg ja tuli ära tulla. ERR Kultuur, 29.03.2020. Evelin Kivimaa. "Elu nagu operett. Sirje ja Väino Puura" (Tammerraamat, 2017). Sillerdav paar: Sirje ja Väino Puura, Kodutohter, 6. jaanuar 2015 Raamatu "Elu nagu operett" tutvustus. Tammerraamatu koduleht Sirje Puura Estoniast lahkumisest: oli selline aeg ja tuli ära tulla. Sisaldab Sirje Puura intervjuud ETV "Prillitoosi" saatest. ERR Kultuur, 29. märts 2020